Նախագծի համահիմնադիրն ու Գլխավոր տնօրենը հայազգի Հրաչիկ Աջամյանն է: Վերջինիս խոսքերով՝ Wakie-ն ստեղծվել է այն մարդկանց համար, ովքեր առավոտյան դժվարությամբ են արթնանում և տանել չեն կարողանում իրենց զարթուցչի ձայնը: Դրա փոխարեն հավելվածն առաջարկում է ամեն առավոտ արթնանալ անծանոթ մեկի զանգից, ում հետ մեկ րոպե տևողությամբ զրույցը կօգնի «ուշքի գալ» և առույգ լինել ողջ օրվա ընթացքում: Նույն սկզբունքով Դուք ևս կարող եք զանգել և արթնացնել այն «անծանոթներին», ովքեր օգտվում են Wakie-ի ծառայություններից: Բանն այն է, որ երբ մարդը փորձում է պատասխանել տարատեսակ հարցերի և միաժամանակ սիրալիր լինել, ուղեղն սկսում է ակտիվանալ և ավելի արագ աշխատել, իսկ զրույցից հետո քնելու ցանկություն այլևս չի լինում: